United wil Ronaldo glo teruglok | Netwerk24
14 April 2021 13:49
Cristiano Ronaldo in aksie vir Juventus. Foto: Getty Images
Calciomercato berig dat United 'n aanbod kan maak aan Ronaldo se Italiaanse klub, Juventus, indien die Engelse span vir die Europese Kampioeneliga kwalifiseer deur onder die voorste vier spanne in die Premierliga te eindig.
Ronaldo (36) het ná Juventus se oorwinning met 3-1 oor Genoa Sondag sy trui op die grond gesmyt – kwansuis omdat hy kwaad was oor sy spanmaats se "gebrek aan ondersteuning" aan hom.
Volgens Andrea Pirlo, hoofafrigter van Juventus, was Ronaldo se trui 'n geskenk aan 'n baljoggie. Calciomercato berig egter daar is groter kwessies ter sprake.
Volgens die berig sal Juventus nie vir Ronaldo vra om die klub te verlaat nie, maar ook nie in sy pad staan indien hy sou wou nie.
Ronaldo het van 2003 tot 2009 vir United gespeel. Hy het hom daarna by Real Madrid aangesluit en is nou in sy derde seisoen in Italië. – TeamTalk